Schwartz fik sin filmiske debut allerede i 1956 i filmen ''[[Pige søger natkvarter]]'', og medvirkede i løbet af det næste årti i omkring 25 film, hvoraf de mest prominente som kan nævnes er ''[[Englen i sort]]'' (1957), ''[[Komtessen]]'' (1961), ''[[Min kone fra Paris]]'' (1961), ''[[Landsbylægen]]'' (1961), ''[[Frk. Nitouche]]'' (1963), [[Bussen (film fra 1963)|''Bussen'']] (1963), ''[[Halløj i himmelsengen]]'' (1965), ''[[Tre små piger]]'' (1966) og ''[[Jeg elsker blåt]]'' (1968).<ref name=":2">{{kilde|url=https://www.dfi.dk/viden-om-film/filmdatabasen/person/malene-schwartz|titel=Malene Schwartz|tidsskrift=dfi.dk}}</ref> Schwartz blev for mange af disse film velkendt for at spille den stereotype rolle som den velopdragne, charmerende og pletfrie heltinde.<ref name=":2" /> Om filmen ''Frk. Nitouche'' udtalte Schwartz: "...''Der er mange der synes, at Frøken Nitouche er en yndig film, og det forstår jeg godt. [[Dirch Passer]] er sød og [[Lone Hertz]] snu. Det sjove for mig var, at jeg synger min egen sang, og så gav det mig mulighed for at spille sammen med de to store operette-stjerner, [[Hans Kurt]] og [[Else Marie Hansen]]. Else Marie kom jeg til at kende vældig godt.”''<ref>{{kilde|url=https://danskfilmskat-magasinet.dk/portraet/tillykke-malene-schwartz-80/|titel=Tillykke: Malene Schwartz fylder 80|tidsskrift=Dansk filmskat Magasinet|access-date=24. april 2021|archive-date=24. april 2021|archive-url=https://web.archive.org/web/20210424194844/https://danskfilmskat-magasinet.dk/portraet/tillykke-malene-schwartz-80/|url-status=dead}}</ref>
Levende_personer Kunst Kultur